Misefa község Önkormányzati Képviselő-testületének 10/2007.(XII.14.) önkormányzati rendelete
Misefa község Szabályozási Tervéről és Helyi Építési Szabályzatáról
 Hatályos: 2021. 11. 11
Misefa Község Önkormányzata az épített környezet alakításáról és védelméről szóló 1997. évi LXXVIII. törvény ( továbbiakban: Étv) 7. § (3) bekezdés c.) pontjában biztosított jogkörében eljárva az alábbi rendeletet alkotja:
I. Fejezet
ÁLTALÁNOS ELŐÍRÁSOK
A rendelet hatálya
1. § A rendelet hatálya a község igazgatási területére terjed ki.
A rendelet alkalmazása
2. § (1) A Helyi Építési Szabályzat (továbbiakban: Szabályzat) a Szabályozási tervvel együtt érvényes, azzal együtt kell értelmezni és alkalmazni.
(2) Az 1. §-ban meghatározott igazgatási területen területet felhasználni, telket, építési telket, építési területet, zöldterületet kialakítani, építményt elhelyezni, építményt, építményrészt, épületegyüttest átalakítani, bővíteni, felújítani, helyreállítani, korszerűsíteni és lebontani, elmozdítani, a rendeltetést megváltoztatni (továbbiakban együtt: építési munkát folytatni) és ezekre engedélyt adni az országos érvényű rendelkezések megtartásán túl csak jelen Szabályzat szerint szabad.
(3) Jelen Szabályzat mellékletei:
1. sz. melléklet: fogalom meghatározások
2. sz. melléklet
3. sz. melléklet:
4. sz. melléklet: Szabályozási terv
5. sz. melléklet: Szabályozási Terv Módosítás SZT-2
Szabályozási Terv Módosítás SZT-4 szelvényei
Szabályozási elemek
3. § (1) A Szabályozási terven kötelezőnek kell tekinteni és meg kell tartani a (2) és (3) pontban felsorolt szabályozási elemeket.
(2) Kötelező erejű szabályozási elemek:
a) a terület-felhasználási egység határa,
b) a terület-felhasználási egység besorolása,
c) a belterületi határvonal,
d) a védett és védőterületek, védőtávolságok.
(3) Kötelező erejű szabályozási elemek:
a) a szabályozási vonal,
b) az építési hely, építési vonal,
c) az övezet, építési övezet határa és paraméterei,
(4) Az (1)-(3) bekezdésben nem említett szabályozási elemek irányadó jellegűek, ezért a további tervezési és építési tevékenység során változtathatók.
(5) Más jogszabály által elrendelt szabályozási elemek, amelyek a vonatkozó jogszabályi előírások alapján kötelező érvényűek:
a) ökológiai hálózat magterülete,
b) ökológiai hálózat ökológiai folyosójának területe,
c) tájképvédelmi terület övezete.
A telekalakítás és az építés általános szabályai
4. § (1) Hatályon kívül.
(2) Az építési telek kialakíthatóságának előfeltétele az ahhoz kapcsolódó közterületek kialakítottsága, illetve egyidejű kialakítása.
(3) Építési telkek csak rendezett és kialakított, illetve egyidejű kialakítású közterületek mentén létesíthetők és az övezetre vonatkozó közművesítettségnek megfelelő közmű üzemeltetői hozzájárulás esetén építhetők be.
(4) Az 1. §-ban rögzített területen az egyes építési telkeken a jelen szabályozás övezeti előírásainak és a Szabályozási terv szerinti elő-, oldal- és hátsókertek betartásával lehet építményt elhelyezni.
(5) Az 1. §-ban rögzített területen az egyes építési telkeken az országos érvényű rendelkezések szerint szükséges gépkocsi-várakozó és tároló hely szükségletet saját telken belül kell kialakítani.
(6) A fejlesztési területek a település területeinek a tervezett terület-felhasználás céljára történő biztosítását jelölik. E területeken a tervezett terület-felhasználási kategória igénybevételéig a jelenlegi terület-felhasználás fenntartható.
(7) Hatályon kívül.
(8) A korábban felépített – oldalkertben lévő – épületek, építmények megtarthatók, azonban azokon csak felújítási, helyreállítási munka végezhető. Telekfelosztás esetén a visszamaradó telek nem lehet kisebb az előírt mértéknél. Nyeles telek nem alakítható ki.
(9) Külterületi mező- és erdőgazdasági utak esetén az út tengelyétől mért 8-8 méteren belül épület nem helyezhető el.
(10) A meredek morfológiájú, potenciális mozgásveszélyességű területeken a jelentősebb építkezések, bevágások, nyomvonalas jellegű létesítmények engedélyezéséhez, kivitelezéséhez feltáró talajmechanikai vizsgálatok elvégzése szükséges. Meredek morfológiájú területnek tekinthető a 20 %-nál nagyobb lejtésű terület.
(11) Hatályon kívül.
(12) Gyorsforgalmi út tengelye és a lakóházak közötti távolság legalább 250 méter legyen.
A település területének felhasználása
5. § (1) A település közigazgatási területe beépítésre szánt (beépített, további beépítésre kijelölt) területre, valamint beépítésre nem szánt területre tagolódik.
(2) A település területén a beépítésre szánt területek az építési használatuk általános jellege, valamint sajátos építési használatuk szerint, a következő terület-felhasználási egységekbe sorolandók:
a) Lf jelű falusias lakóterület,
b) Vt jelű településközpont vegyes terület,
c) Gip jelű egyéb ipari gazdasági terület,
d) Üü jelű üdülőházas terület,
e) K jelű különleges terület ezen belül
ea) K-T jelű temető terület,
eb) K-Lt jelű lőtér terület,
ec) K-Szk jelű szabadidő-központ,
ed) K-Arb jelű arborétum területe,
ee) K-Bt jelű olajkút területe.
(3) A település területén a beépítésre nem szánt területek az építési használatuk általános jellege valamint sajátos építési használatuk szerint a következő terület-felhasználási egységekbe sorolandók:
a) KÖu jelű közlekedési terület,
b) KM-tr, KM-vm, KM-gáz, KM-szá jelű közmű terület (trafó, vízmű, gázfogadó, szennyvíz-átemelő funkcióval),
c) Z-kp jelű zöldterület (közpark funkcióval),
d) Ev jelű erdőterület (védett és védelmi funkcióval)
e) Eg jelű erdőterület (gazdasági, céllal)
f) Mk jelű mezőgazdasági terület (kertes mezőgazdasági funkcióval
g) Má jelű mezőgazdasági terület (általános mezőgazdasági funkcióval)
h) V jelű vízgazdálkodási terület (patak, árok, vízfolyás funkcióval)
(4) Az építési övezetek Szabályozási tervben szereplő meghatározása az alábbiak szerint értelmezendő:
	Építési
övezeti
Jel
	Beépítési mód
	Max. beépítési mérték %
	Min. zöldfelületi mérték %

	
	Max. építmény magasság (m)
	Legkisebb kialakítható telekméret
( m2 )
	Max. szintterület sűrűség


(5) Hatályon kívül.
(6) Valamennyi terület-felhasználási egységen – hacsak az övezeti előírások ettől eltérően nem rendelkeznek:
a) Előkertben lakókocsi, konténer nem helyezhető el.
b) A közműellátás mértéke a beépítésre szánt terület-felhasználási egységeken teljes közműellátás, amely közüzemi villamos energia szolgáltatást, közüzemi ivóvíz szolgáltatást, közüzemi szennyvíztisztítást és szennyvízelhelyezést továbbá legalább egyoldali közterületi nyílt rendszerű csapadékvíz-elvezetés együttes meglétét jelenti. A beépítésre nem szánt terület-felhasználási egységeken hiányos közművesítés megengedett, mely közüzemi villamos energia szolgáltatás, egyedi közművel történő vízellátás, szennyvíztisztítás és szennyvízelhelyezés, továbbá a közterületi nyílt rendszerű csapadékvíz-elvezetés együttes meglétét jelenti.
c) Lakó-, üdülő-, és településközpont vegyes területen az épületek nem éghető anyagú külső térelhatároló szerkezetűek lehetnek, bennük nem folytatható tűz- és robbanásveszélyes tevékenység.
d) A parkolók kialakításánál a gépjárművet udvarban az ajtótól, ablaktól, kiürítésre, menekítésre szolgáló lépcsőtől legalább 2,0 m távolságra szabad elhelyezni.
e) Az építmények megközelítésére, tűzoltó gépjárművek közlekedésére is alkalmas utat kell kialakítani.
f) Az építmények megvalósításánál a hagyományos anyaghasználatot és tömegformálást kell alkalmazni. A telkek közterülettel határos oldalán az építményeken csak cseréphatású tetőfedés alkalmazható.
II. Fejezet
BEÉPÍTÉSRE SZÁNT TERÜLETEK
Az Lf jelű lakóterületi építési övezet
6. § (1) Az Lf besorolású falusias lakóterületi tömb egyedi telkein legfeljebb 4,5 m építménymagasságot meg nem haladó legfeljebb két lakásos, falusias karakterű lakóépületek, mező- és erdőgazdasági építmények, továbbá a helyi lakosságot szolgáló, nem zavaró hatású kereskedelmi, szolgáltató és kézműipari építmények elhelyezésére szolgál. E területeken lakóépület, mező- és erdőgazdasági (üzemi) építmény, kereskedelmi, szolgáltató, vendéglátó épület, szálláshely szolgáltató épület, kézműipari építmény, helyi igazgatási, egyházi, oktatási, egészségügyi, szociális épület, sportépítmény az alábbiakban részletezett beépítési feltételek betartásával helyezhetők el.
(2) A falusias lakóterületekre vonatkozó hat elemes építési övezeti előírások az 5. § (4) bekezdés előírásai alapján értelmezhetők.
(3)
	Lf-1
	O
	20
	50

	
	K(4,5)
	2000
	0,3


Lf-1 jelű építési övezetbe tartozó tömbökben falusias karakterű, oldalhatáron álló beépítési módú, kialakult állapotnak megfelelő, de maximum 4,5 m építménymagasságú építmények helyezhetők el max. 20%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,3. A terepszint alatti beépítettség max. 40 % lehet. Az előkert mélysége kialakult.
a) Az övezet lakótelkeinek paraméterei:
Meglévő Újonnan
____ Beépíthető telek kialakítható telek_____
legkisebb szélesség 12 m 16 m
legkisebb mélység 50 m 50 m
legkisebb terület 1100 m2 2000 m2
b) Az épületek oldalhatáron álló módon helyezendők el, de 22 m-nél szélesebb telek, és a saroktelek szabadonállóan is beépíthető az építménymagasságnak megfelelő oldalkertek telken belüli biztosítása mellett.
c) Új épület építési vonala irányadóan az utcában meglévő épületek utcai homlokzatai által meghatározott vonalhoz igazítandó.
d) Az építési sáv mélysége max. 60 m lehet.
(4)
	Lf-2
	O
	20
	50

	
	4,5
	1500
	0,3


Lf-2 jelű építési övezetbe tartozó tömbökben falusias karakterű, oldalhatáron álló beépítésű max. 4,5 m építménymagasságú építmények helyezhetők el, max. 20%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,3. A terepszint alatti beépítettség max. 40 % lehet. Az övezetben kialakítható telek minimum 1500 m2 , legkisebb szélessége 20,0 m, legkisebb mélysége 50,0 m lehet. Az előkert mélysége min. 5,0 m. A saroktelek szabadonállóan is beépíthető. Az építési sáv mélysége max. 60 m lehet.
(5)
	Lf-3
	O
	25
	50

	
	K(4,5)
	1200
	0,4


jelű építési övezetbe tartozó tömbökben falusias karakterű, oldalhatáron álló beépítési módú, kialakult állapotnak megfelelő, de maximum 4,5 m építménymagasságú építmények helyezhetők el max. 25%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,4. A terepszint alatti beépítettség max. 40 % lehet. Az előkert mélysége kialakult.
a) Az övezet lakótelkeinek paraméterei: Meglévő - Újonnan Beépíthető telek, kialakítható telek legkisebb szélesség 12 m 16 m,,legkisebb mélység 50 m 50 m, legkisebb terület 800 m2 1200 m2
b) Az épületek oldalhatáron álló módon helyezendők el, de 22 m-nél szélesebb telek, és a saroktelek szabadonállóan is beépíthető az építménymagasságnak megfelelő oldalkertek telken belüli biztosítása mellett.
c) Új épület építési vonala irányadóan az utcában meglévő épületek utcai homlokzatai által meghatározott vonalhoz igazítandó.
d) Az építési sáv mélysége max. 50 m lehet.
(6)
	Lf-4
	O
	25
	50

	
	4,5
	1000
	0,4


Lf-4 jelű építési övezetbe tartozó tömbökben falusias karakterű, oldalhatáron álló beépítési módú max. 4,5 m építménymagasságú építmények helyezhetők el, max. 25%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,4. A terepszint alatti beépítettség max. 40 % lehet a telek területére vonatkoztatva. Az övezetben kialakítható telek minimum 1000 m2 , legkisebb szélessége 16,0 m, legkisebb mélysége 40,0 m lehet. Az előkert mélysége min. 5,0 m. A saroktelek szabadon állóan is beépíthető. Az építési sáv mélysége max. 50 m lehet.
(7)
	Lf-5
	O
	30
	50

	
	K(4,5)
	800
	0,5


Lf-5 jelű építési övezetbe tartozó tömbökben falusias karakterű, oldalhatáron álló beépítési módú, kialakult állapotnak megfelelő, de maximum 4,5 m építménymagasságú építmények helyezhetők el max. 30%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,5. A terepszint alatti beépítettség max. 40 % lehet. Az előkert mélysége kialakult.
a) Az övezet lakótelkeinek paraméterei: Meglévő- Újonnan Beépíthető telek kialakítható telek, legkisebb szélesség 12 m 16 m, legkisebb mélység 35 m 40 m, legkisebb terület 550 m2 800 m2
b) Az épületek oldalhatáron álló módon helyezendők el, de 22 m-nél szélesebb telek szabadon állóan is beépíthető az építménymagasságnak megfelelő oldalkertek telken belüli biztosítása mellett.
c) Új épület építési vonala irányadóan az utcában meglévő épületek utcai homlokzatai által meghatározott vonalhoz igazítandó.
d) Az építési sáv mélysége max. 50 m lehet.
(8)
	Lf-6
	O
	30
	50

	
	4,5
	900
	0,5


Lf-6 jelű építési övezetbe tartozó tömbökben falusias karakterű, oldalhatáron álló beépítési módú max. 4,5 m építménymagasságú építmények helyezhetők el, max. 30%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,5. A terepszint alatti beépítettség max. 40 % lehet. Az övezetben kialakítható telek minimum 900 m2 , legkisebb szélessége 16,0 m, legkisebb mélysége 24,0 m lehet. Az előkert mélysége min. 5,0 m. A saroktelek szabadonállóan is beépíthető.
A Üü jelű üdülőházas építési övezet
7. § (1) Az Üü besorolású üdülőházas üdülőterületi tömb egyedi telkein legfeljebb 6,0 m építménymagasságot meg nem haladó olyan üdülőépületek, üdülőtáborok, kempingek helyezhetők el, amelyek elhelyezésük, méretük, kialakításuk és felszereltségük, valamint infrastrukturális ellátottságuk alapján az üdülési célú tartózkodásra alkalmasak, és amelyek túlnyomóan változó üdülői kör hosszabb tartózkodására szolgálnak, az országos érvényű rendelkezések és az alábbiakban részletezett beépítési feltételek betartásával.
(2) Az üdülőterületekre vonatkozó hat elemes építési övezeti előírások a 5. §. (4) bekezdés előírásai alapján értelmezhetők.
(3)
	Üü-1
	Sz
	30
	50

	
	K(6,0)
	K
	0,5


Üü-1 jelű építési övezetbe tartozó üdülőházas területen szabadonálló beépítési módú, kialakult, de max. 6 m építménymagasságú építmények helyezhetők el kialakult méretű telken, max. 30%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,5. A terepszint alatti beépítettség max. 10 % lehet. A meglévő telek tovább nem osztható.
(4)
	Üü-2
	Sz
	10
	50

	
	6,0
	4000
	0,5


Üü-2 jelű építési övezetbe tartozó üdülőházas tömbökben szabadonálló beépítési módú, max. 6,0 m építménymagasságú építmények helyezhetők el max. 10%-os beépítettséggel, a telken belül min. 50%-os zöldfelületi borítottsággal. A szintterület-sűrűség max. 0,5. A terepszint alatti beépítettség max. 10 % lehet. Az övezetben kialakítható telek minimum 4000 m2 legkisebb szélessége 25,0 m, legkisebb mélysége 30,0 m lehet.
(5) A telekhatárokon csak áttört kerítés építhető, élősövény kialakítható.
Az épületeket hagyományos szerkezettel, környezetbe illeszkedő módon, magastetős, cseréphatású fedéssel kell kialakítani.
(6) Gépkocsi tároló csak a főépülettel egy tömegben helyezhető el.
A Vt jelű településközpont vegyes építési övezet
8. § (1) A Vt besorolású településközpont vegyes terület egyedi telkein legfeljebb 5,0 m építménymagasságot meg nem haladó jellemzően, több rendeltetési egységet magába foglaló lakó- és olyan helyi települési szintű igazgatási kereskedelmi, szolgáltató, vendéglátó, szálláshely szolgáltató, egyházi, oktatási, egészségügyi, szociális épületek, valamint sport létesítmények elhelyezésére szolgál, amelyek alapvetően nincsenek zavaró hatással a lakófunkcióra.
(2) Az övezet területén lakóépület, igazgatási épület, kereskedelmi, szolgáltató, vendéglátó, szálláshely szolgáltató épület, egyéb közösségi szórakoztató épület, a terület azon részén, amelyben a gazdasági célú használat az elsődleges, egyházi, oktatási, egészségügyi, szociális épület, sportépítmény, helyezhető el.
(3) A településközpont vegyes területekre vonatkozó hatelemes építési övezeti előírások az 5. §. (4) bekezdés előírásai alapján értelmezhetők.
(4)
	Vt
	O
	60
	20

	
	K(5,0)
	K(600)
	1,0


Vt jelű építési övezetbe tartozó tömbökben oldalhatáronálló beépítésű módú, a kialakult állapotnak megfelelő, de maximum 5,0 m építménymagasságú építmények helyezhetők el max. 60%-os beépítettséggel, a telken belül min. 20%-os zöldfelületi borítottsággal. A szintterület-sűrűség max. 1,0. A terepszint alatti beépítettség max. 50 % lehet. Az övezetben kialakítható telek minimum 600 m2 legkisebb szélessége 20,0 m, legkisebb mélysége 25,0 m lehet. A 22 m-nél szélesebb, és a sarok telek szabadonálló beépítési módon is beépíthető az építménymagasságnak megfelelő oldalkertek telken belüli biztosítása mellett.
(5) Ha speciális létesítmény (torony) elhelyezése szükségessé teszi, az építménymagasság legfeljebb 7,5 m-re emelhető.
A Gip jelű egyéb ipari gazdasági építési övezet
9. § (1) A Gip jelű egyéb ipari gazdasági terület elsősorban nem jelentős zavaró hatású gazdasági tevékenységi célokat szolgáló építmények elhelyezésére szolgál.
(2) Az övezet elsősorban az ipari, az energiaszolgáltatási és a településgazdálkodás építményei elhelyezésére szolgál. Az övezet területén kivételesen elhelyezhető igazgatási és egyéb irodaépület, valamint a gazdasági tevékenységi célú épületen belül a tulajdonos, a használó és a személyzet számára szolgáló max. 1 lakás, az országos érvényű rendelkezések és a Szabályozási terv szerinti kialakítással, beépítési feltételekkel.
(3) A hatelemes építési övezeti előírások az 5. §. (4) bekezdés előírásai alapján értelmezhetők.
(4)
	Gip-1
	SZ
	40
	30

	
	K(6,0)
	5000
	0,6


Gip-1 jelű építési övezetbe tartozó tömbben szabadonálló beépítési módú, kialakult, de max. 6,0 m építménymagasságú építmények helyezhetők el legalább 5000 m2-es telken max. 40 %-os beépítettséggel, a telken belül min. 30%-os zöldfelületi borítottsággal. A terepszint alatti beépítés mértéke max. 50% lehet. A szintterület-sűrűség max. 0,6. Az övezetben kialakítható telek legkisebb szélessége 40,0 m, mélysége 80,0 m lehet
(5)
	Gip-2
	SZ
	40
	30

	
	7,5
	2000
	0,6


Gip-2 jelű építési övezetbe tartozó tömbben szabadon álló beépítési módú, max. 7,5 m építménymagasságú építmények helyezhetők el legalább 2000 m2-es telken max. 40 %-os beépítettséggel, a telken belül min. 30%-os zöldfelületi borítottsággal. A terepszint alatti beépítés mértéke max. 50% lehet. A szintterület-sűrűség max. 0,6. Az övezetben kialakítható telek legkisebb szélessége 30,0 m, mélysége 50,0 m lehet.
(6) Kereskedelmi célú állattartás esetén a lakóterület felé eső telekhatárok mentén a minimális zöldfelületi mértéken belül 20 m többszintes növényzet (fa- és cserjesor) telepítése szükséges.
Különleges rendeltetésű építési övezetek
10. § (1) A K jelű különleges rendeltetésű építési övezetek elsősorban a rajtuk elhelyezkedő helyhez kötött építmények különlegessége miatt, az alábbi kizárólagos (megnevezett) intézményi funkciókat hordozó építmények ill. területek elhelyezésére szolgálnak:
a) K-T jelű temető terület,
b) K-Lt jelű lőtér terület,
c) K-Szk jelű szabadidő-sportterület,
d) K-Arb jelű arborétum területe,
e) K-Bt jelű olajtermelő kút területe.
(2) A különleges rendeltetésű területekre vonatkozó hatelemes építési övezeti előírások az 5. §. (4) bekezdés előírásai alapján értelmezhetők.
(3)
	K-T
	K
	10
	40

	
	5,5
	K
	0,2


K-Tilaj jelű építési övezetbe tartozó temető területén a kialakult beépítési módú és méretű telken, max. 5,5 m építménymagasságú építmények helyezhetők el, max. 10 %-os beépítettséggel, a telken belül min. 40%-os zöldfelületi borítottsággal. A szintterület-sűrűség max. 0,2.
(4)
	K-Lt
	K
	30
	40

	
	3,0
	K
	0,2


K-Lt jelű építési övezetbe tartozó lőtér területén a kialakult beépítési módú és méretű telken, max. 3,0 m építménymagasságú építmények helyezhetők el, max. 30 %-os beépítettséggel, a telken belül min. 40%-os zöldfelületi borítottsággal. A szintterület-sűrűség max. 0,2.
(5)
	K-Szk
	Sz
	20
	60

	
	6,0
	2000
	0,2


[bookmark: _GoBack]K-Szk jelű építési övezetbe tartozó szabadidő-központ és sportterületen szabadonálló beépítési módú, min. 2000 m2 méretű telken, max. 6,0 m építménymagasságú építmények helyezhetők el, max. 20 %-os beépítettséggel, a telken belül min. 60%-os zöldfelületi borítottsággal. A szintterület-sűrűség max. 0,2.
(6)
	K-Arb
	Sz
	10
	80

	
	3,0
	K
	0,2


A-Arb jelű építési övezetbe tartozó arborétum kialakult méretű telkén, szabadonálló beépítési módú, max. 3,0 m építménymagasságú építmények helyezhetők el, max. 10 %-os beépítettséggel, a telken belül min. 80%-os zöldfelületi borítottsággal. A szintterület-sűrűség max. 0,2.
(7)
	K-Bt
	Sz
	10
	70

	
	5,0
	500
	0,2


K-Bt jelű építési övezet területén csak az olajtermeléshez tartozó építmények helyezhetők el max. 5,0 m építménymagassággal, max. 10 %-os beépítettséggel, legalább 500 m2telken, min. 70%-os zöldfelületi borítottsággal. A szintterület-sűrűség max. 0,2.
(8) Az övezetben a szükséges parkolók a területen kívül az önkormányzat útfelületén is kialakíthatók.
III. Fejezet
BEÉPÍTÉSRE NEM SZÁNT TERÜLETEK
Közlekedési területek övezete
11. § (1) A KÖu jelű közlekedési létesítmények övezetét, azok szabályozási szélességét és védőtávolságát a Szabályozási terv tartalmazza.
(2) Közlekedési területeknek minősülnek:
a) a település meglévő, és a Szabályozási tervlapok szerint megtartandó kül- és belterületi utak.
b) a szabályozási vonalakkal meghatározott, tervezett útterületek.
(3) A közlekedési területeken az országos érvényű rendelkezések szerint helyezhetők el építmények.
(4) Hatályon kívül
(2) A település közútjainak legkisebb biztosítandó szabályozási szélessége és tervezési osztályba sorolása:
a) Külterületi mellékút (összekötő út) 7362. sz. Zalaszentmihály-Pókaszepetk ök. út (KÖu-2), szabályozási szélessége 22 m, tervezési osztály jele: K.V.B
b) Külterületi mellékút (összekötő út) Misefa-Nemesrádó önkormányzati ök. út, Misefa-Nemessándorháza önkorm. Ök. út, (KÖu-3) szabályozási szélessége 16 m, tervezési osztály jele: K.V.B
c) Külterületi mellékút (egyéb közút) meglévő: mezőgazdasági és erdészeti út, szabályozási szélessége kialakult, de legalább 8-10 m, tervezési osztály jele: K. VIII. B.
d) Belterületi mellékút (gyűjtő út) 7362. sz. Zalaszentmihály-Pókaszepetk ök., helyi megnevezése Fő utca, Országút utca, szabályozási szélessége kialakult ill. 14-20 m, tervezési osztály jele: : B.V.b.”C”,
e) Belterületi mellékút (kiszolgáló út) Béke utca, Akácfa utca, Petőfi Sándor utca, Ady Endre utca meglévő: (KÖu-3) szabályozási szélessége meglévőnél kialakult ill. 8-16 m, tervezési osztály jele: B.VI.d.”C”
f) Belterületi mellékút: (kiszolgáló út) tervezett (KÖu-3) 12 m szabályozási szélességnél tervezési osztály jele: B.VI.b.”C”, 14 m szabályozási szélességnél tervezési osztály jele: B.VI.d.”C”, 16 m szabályozási szélességnél, tervezési osztály jele: B.VI.d.”C”
(5) Közterületi parkoló alakítandó ki: a településközpont vegyes területek teljes parkolási igényének kielégítésére, az érintett utak szabályozási szélességén belül és telken belül a Szabályozási terv szerint. A közterületi parkolókat a parkolóval kiszolgált létesítmény építtetőjének kell megépítenie.
(6) A parkolókat fásítva, gyeprács burkolattal, vagy térkő burkolattal kell megépíteni, a meglévő növényzet maximális mértékű megtartásával.
(7) A tervezett új forgalmi utak gyalogos forgalmát legalább egy oldali járda építéssel kell biztosítani.
(8) Valamennyi csomópontot úgy kell kialakítani, hogy a rálátási háromszög biztosított legyen.
(9) A közúti közlekedési területek a:
a) KöU-1 övezet: gyorsforgalmi út
b) KöU-2 övezet: országos mellékút
c) KöU-3 övezet: kiszolgáló út, külterületi földút
rendeltetésű övezetekbe tartoznak.
Közművesítés, közműlétesítmények övezete
12. § (1) A közművesítést és közműlétesítményeket, azok szabályozási szélességét és védőtávolságát a Szabályozási terv tartalmazza.
(2) Az alábbi közműlétesítmények a Szabályozási terv szerint területet igényelnek:
a) KM-tr jelű közmű terület trafó,
b) KM-vm jelű vízmű,
c) KM-gáz jelű gázfogadó.
(3) A tervezett ivóvízhálózatot körvezeték rendszerben kell kiépíteni.
(4) A területen elválasztott rendszerű csatornahálózat építendő.
(5) Új vízbekötést a csatornahálózat egyidejű megépítésével lehet létesíteni.
(6) Az új terület-felhasználási egységek területén az utak mentén a csapadékvíz elvezetést legalább egy oldali nyílt árokkal kell megoldani.
(7) A területen középnyomású gázhálózat építendő, ingatlanonként egyedi nyomásszabályozóval.
(8) A tervezett transzformátorállomások, nyomásfokozók, egyéb közmű üzemi berendezések közterületről tehergépkocsival megközelíthető helyen létesíthetők.
(9) A föld felett létesítendő tűzcsapokat a védendő szabadtéri éghető anyag tároló területétől, építménytől a megközelítési útvonalon mérten 100 m-nél távolabb és – a tűzcsapcsoportok kivételével – egymáshoz 5 m-nél közelebb elhelyezni nem szabad.
(10) Az új beépítésekhez tervezett oltóvizet is biztosító vízvezeték hálózat belső átmérőjét az oltóvíz intenzitás és a kifolyási nyomásigény alapján, valamint a közműrendszer kialakítását figyelembe véve kell méretezni. Egyirányú táplálás esetén a vezeték legalább NA 100, körvezeték esetén legalább NA 80 legyen az országos érvényű rendelkezések betartása mellett. A vízellátó hálózat kapacitását meghaladó tűzivíz igényeket tároló építésével kell kielégíteni.
Zöldterületek övezete
13. § (1) A zöldterületek az állandóan növényzettel fedett közterületek, melyen épületek legfeljebb 2 %-os beépítettséggel helyezhetők el.
(2) A zöldterületen elhelyezhető:
a) a pihenést és a testedzést szolgáló építmény (sétaút, pihenőhely, tornapálya, gyermekjátszótér stb.)
b) vendéglátó és a terület fenntartásához szükséges épület.
(3) Hatályon kívül
Erdőterületek övezete
14. § (1) Az Ev jelű védelmi erdőterület övezet a terület-felhasználásból, a közúti közlekedésből, valamint a mezőgazdasági porszennyeződésből származó levegőszennyezés mértékének csökkentésére szolgál, ezért azon a Szabályozási terv szerinti szélességű fásítást kell telepíteni.
a) Védelmi rendeltetésű erdőben gyalogos és kerékpárút elhelyezhető.
b) Épület a védelmi erdőben nem helyezhető el.
c) Véderdőket tájba illő, elsősorban az őshonos növények telepítésével kell kialakítani. A növényzet-telepítést a használatbavételi engedély benyújtásáig a környezeti terhelést előidéző a saját területén (építési telkén, építési területén) belül köteles kialakítani és fenntartani.
(2) Az Eg jelű gazdasági erdőövezetben a 100 000 m2 –t meghaladó területnagyságú telken max. 0,5 % beépítettséggel az erdő rendeltetésének megfelelő építmények helyezhetők el.
(3) Erdőövezetekben csak a helyi építési hagyományoknak megfelelő tájba illő, nyeregtetős, legfeljebb 4,5 m építménymagasságú épület létesíthető. Ha a speciális erdészeti üzemi technológia elhelyezése szükségessé teszi, az építménymagasság legfeljebb 7,5 m-re emelhető. Az övezet telkeit építés esetén legalább hiányos közművesítéssel kell ellátni.
(4) Hatályon kívül
Mezőgazdasági területek övezete
15. § (1) A mezőgazdasági területet a tájkarakter, a természeti értékek, a termőtalaj, a termőföld védelme, a termelési adottságok hasznosítása érdekében a Szabályozási terv az alábbi területfelhasználási egységekre osztja:
a) Má jelű általános mezőgazdasági terület;
b) Mk jelű kertes mezőgazdasági terület.
Mezőgazdasági területeken köztárgyak – önálló reklámhordozó kivételével - közmű- és távközlési, vízgazdálkodási létesítmények, valamint a növénytermesztés, az állattenyésztés és a halászat, továbbá az ezekkel kapcsolatos termékfeldolgozás és tárolás (mezőgazdasági hasznosítás) építményei helyezhetők el az országos érvényű rendelkezések és az alábbiakban részletezett beépítési feltételek mellett.
(2) Az Má jelű általános mezőgazdasági övezetbe a szőlő gyümölcsös és kert művelési ágon kívüli területek tartoznak. Lakóépület az övezetben nem helyezhető el
(3) Az Má-1 övezeten belül a szántó művelési ágú területek tartoznak, melyeken falusias karakterű, az árutermelő mezőgazdasági termelés szabadon álló beépítésű, szimmetrikus magas tetős, max. 6,5 m építménymagasságú, mezőgazdasági hasznosítású építményei helyezhetők el.
(4) Az Má-2 övezeten belül a nagy kiterjedésű, elsődlegesen természetvédelmi rendeltetésű rét, legelő, gyep, nádas területek tartoznak, a terület rendeltetését megváltoztatni, vagy azon építkezni nem szabad. Köztárgyak, közutak közterek, nyomvonal jellegű létesítmények, közmű és közműpótló berendezések (kivétel: szennyvíztisztító és komposztáló telepek), a vízgazdálkodás létesítményei, geodéziai jelek, vadászlesek elhelyezhetők.
(5) Az Mk kertes mezőgazdasági övezetbe részben a kisüzemi jellegű termelés, illetve saját ellátást szolgáló kertészkedés és döntő mértékben az aktív szabadidő eltöltését biztosító kertészeti tevékenység szőlő, gyümölcsös és kert művelési ágú területei tartoznak.
(6) Az Mk-1 övezeten belül csak a helyi építési hagyományoknak megfelelő tájba illő, szimmetrikus nyeregtetős, legfeljebb 3,5m építménymagasságú épület és mezőgazdasági hasznosítás építményei helyezhetők el. Az építési hely mélysége az utcai telekhatártól 30 m mély lehet. Lakóépület az övezetben nem helyezhető el.
(7) Az Mk-2 övezeten belül természeti területen a meglévő művelési ág/növényzet fenntartandó, csak környezetkímélő vegyszerek használhatók. A telkek tovább nem oszthatók.
(8) Mezőgazdasági területen a fentieken túl az alábbi előírások érvényesek:
a) a 2000m2 –t el nem érő területű telken építményt elhelyezni nem szabad,
b) a 2000-5000 m2 közötti terület nagyságú telken – a nádas, a gyep és a szántó művelési ágban nyilvántartottak kivételével – 3 %-os beépítettséggel elsősorban a tárolás célját szolgáló egy gazdasági épület és terepszint alatti építmény (pince) helyezhető el,
c) az 5000 m2 –t meghaladó területű telken építmény 3 %-os beépítettséggel helyezhető el.
d) Új épület építési vonala irányadóan az övezetben meglévő épületek kialakult utcai homlokzatai által meghatározott vonalhoz igazítandó.
e) Az övezet telkeit beépítés esetén hiányos közművesítéssel kell ellátni.
(9) A földrészletek megközelítését közútról vagy gépjárművel megközelíthető magánútról biztosítani kell. A földrészleteket megközelítő utak szabályozási szélessége min. 8 méter lehet, felületét csészeszelvényűre kell kialakítani, melynek egyaránt alkalmasnak kell lenni a közlekedésre és a csapadékvíz elvezetésére.
(10) A vizek nitrát szennyeződéssel szembeni védelméről gondoskodni kell. A területen elhelyezhető szennyvíz kibocsátó építményhez vízzáró szennyvíztárolót illetve egyedi szennyvíz-elhelyezési kislétesítményt (korszerű csatorna-közműpótló) kell építeni.
Vízgazdálkodási területek övezete
16. § (1) A V jelű vízgazdálkodási övezet területébe a folyóvizek medre és partja, az állóvizek medre és partja, a folyóvizekben keletkezett, nyilvántartásba még nem vett szigetek, a közcélú nyílt csatornák medre és partja, a vízbeszerzési területek (védett vízbázis) és védőterületeik (hidrogeológiai védőidom) tartoznak.
(2) A V jelű vízgazdálkodási övezet területén építményt elhelyezni – ha külön jogszabály másként nem rendelkezik – a közforgalmú vízi közlekedési építményeken túlmenően csak a vízkárelhárítási, a vízi sport és a sporthorgászás célját szolgáló közösségi építményei részére lehet.
(3) A V jelű vízgazdálkodási övezet területén a beállt ökológiai viszonyokra, az élővilágra hatással lévő tevékenységeket folytatni (pl. Iszapkotrás, vízépítés, halászat, feltöltés, csónakkikötő-, stégépítés) csak az érintett kezelő hozzájárulásával lehet.
IV. Fejezet
VÉDETT ÉS VÉDŐTERÜLETEK
Környezetvédelem
17. § (1) A település közigazgatási területén a hulladékok illegális lerakása tilos és szabadtéri égetése tilos.
(2) A települési hulladékot az Önkormányzat által erre megbízott engedéllyel rendelkező vállalkozó feladata rendszeresen gyűjteni, és a regionális szeméttelepre szállítani.
(3) A település teljes közigazgatási területe a felszíni vizek vízminőség-védelmi vízgyűjtő övezetébe tartozik. A patakpart vízeróziónak kitett terület. A meredek domboldalak is erózióveszélyesek. A település keleti oldala a közigazgatási határig a kiemelten érzékeny felszín alatti vízminőség-védelmi terület övezetébe tartozik.
(4) A felszíni vizek pótlása felszín alatti vízből a község közigazgatási területén belül nem megengedett.
(5) Ahol a kimosódás veszélye a lejtőviszonyok miatt fennáll rétegvonal irányú művelést kell alkalmazni.
(6) A kockázatos anyagok elhelyezése, felszín alatti vízbe történő közvetlen vagy közvetett bevezetése engedélyköteles tevékenység.
(7) A folyékony települési hulladékot (szippantott szennyvizet) az erre engedéllyel rendelkező vállalkozó távolíthatja el és engedéllyel működő szennyvízürítő helyre kell szállítani.
(8) Hatályon kívül
(9) Új ipari, szolgáltató és mezőgazdasági üzemi létesítmény építésekor új tevékenységek esetén az országos érvényű rendelkezések szerint védelmi övezetet kell kialakítani, függetlenül a Szabályozási terv szerint tervezett védőfásítástól.
(10) A környezetre jelentős mértékben hatást gyakorló tevékenységek megkezdése előtt környezeti hatásvizsgálatot kell végezni.
(11) A lakótelkeket 50 %-ban, a gazdasági területek építési telkeit 30 %-ban, a településközpont vegyes terület építési telkeit 20 %-ban, az üdülőházas üdülőterületek építési telkeit 50 %-ban, a különleges területek telkeit 40-70 %-ban növényzettel kell fedni. Vízfelület területe 50 %-ban terheli a fennmaradó, burkolt felületet. A telken belül kialakított védőterületek a zöldfelületi %-ba beszámítanak.
(12) Hatályon kívül
(13) Hatályon kívül
(14) Vezeték nélküli műsorszóró adó a település beépítésre szánt területein nem helyezhető el.
Védőtávolságok szabályozása
18. § (1) Országos közutak mellett tengelytől mért 50 m, autópálya mellett tengelytől mért 100 m védőtávolságot kell tartani külterületen, ezen belül építmény csak a közlekedésben érdekelt államigazgatási szerv rendelkezési szerint helyezhető el.
(2) A lakóterületet a gazdasági és mezőgazdasági területektől min. 10 m többszintes növényzettel kell védeni.
(3) Épület energiavezetékektől betartandó védőtávolsága a terven jelölt, ennek hiányában:
a) Nagyfeszültségű 20 kV-os elektromos légvezetéktől: külterületen 5,0 m, belterületen 2,5 m
b) Kisfeszültségű elektromos légvezetéktől . belterületen 1,0
c) Földben elhelyezett vezeték biztonsági övezete mindkét oldalon 35 kV-ig 1,0 m, 35-120 kV-ig 1,5 m.
d) Nagyközép nyomású gázvezetéktől ( 6 bar) 5-5 m
e) Középnyomású gázvezetéktől 4-4 m
(4) Az ivóvízellátó gerincvezetékek védőtávolsága az adott vezeték-keresztmetszet mellett:
a) 300 mm átmérőig 3 m
b) 800 mm-ig 5 m
(5) Nagyvízi medrek, parti sávok, vízjárta valamint a fakadó vizek által veszélyeztetett területek használatára és hasznosítására az országos érvényű rendelkezések szerint kell eljárni.
(6) Természeti területen – a jogszerűen beépített területek kivételével – tilos a természetes és természetközeli állapotú vízfolyások, vizes élőhelyek partvonalától számított 50 méteren, tavak partjától számított 100 méteren belül, valamint a vízfolyások hullámterében új épületek, mesterséges létesítmények elhelyezése.
(7) Az állatállomány minőségét és mennyiségét, az állattartás céljára szolgáló épületek, helyiségek és melléképítmények építési telken való elhelyezésénél irányadó védőtávolságokat és más építési feltételeket az országos érvényű rendelkezések alapján kell meghatározni.
(8) Hatályon kívül
Régészeti lelőhelyek védelme
19. § (1) Hatályon kívül
(2) Hatályon kívül
(3) Hatályon kívül
(4) Hatályon kívül
Természeti értékek védelme
20. § (1) A településen a természeti területek, az ökológiai zöld folyosó, mint természetközeli területek valamint az egyedi tájértékek kijelölésre kerültek, melyek védelméről gondoskodni kell.
(2) A természeti értékeket – különösen a gyepek, legelők, források - meg kell őrizni eredeti állapotukban.
(3) Helyi természeti értékű területként van kijelölve a 014/6, 014/8 hrsz-ú arborétum területe, a 15/3, 16, 17 hrsz-ú körhalastó és közpark területe, valamint a majortól nyugatra lévő 074/11, 074/15, 074/16 rétek és 0105/2 hrsz-ú erdő területe. E területeken építés csak a meglévő növényzet megtartása mellett lehetséges az övezetre előírt építési feltételek mellett.
(4) Helyi egyedi természeti értékként van kijelölve a temető mellett álló kocsányos tölgy a 49/5 hrsz-ú telken, valamint a Foglár mellett álló idős mocsárciprus a 15/3 hrsz-ú telken, melyek fokozott védelme szükséges. A fákat kivágni csak balesetvédelmi okok miatt lehet.
Művi értékek védelme
21. § Hatályon kívül
Ásványvagyon gazdálkodási követelmények
22. § (1) Ásványi nyersanyag kitermelésével járó tevékenység (bányászat, tereprendezés, egyes építési tevékenységek, vízrendezés) csak érvényes bányászati illetve külön jogszabály alapján kiadott hatósági engedély birtokában végezhető.
(2) Az ásványi nyersanyag kitermeléséhez az önkormányzat belterületi útjai nem használhatók. A kitermeléshez szükséges útfelületet az ásványi nyersanyagot kitermelő köteles a kitermelés megkezdése előtt kialakítani.
(3) A rekultivációt igénylő területeket - kitermelés befejezését követően, részletes rekultivációs terv alapján - az ásványvagyon kitermelője legalább 5 éven belül köteles helyrehozni.
(4) Hatályon kívül
(5) Hatályon kívül
V. Fejezet
ÉPÍTÉSI TILALMAK ÉS KORLÁTOZÁSOK
23. § Hatályon kívül
Záró rendelkezések
24. § (1) E rendelet a kihirdetés napján lép hatályba.
(2) E rendelet rendelkezéseit a hatályba lépést követően indított ügyekben kell alkalmazni. A korábban indult ügyekben akkor alkalmazható, ha az építtető számára kedvezőbb.
(3) E rendelet hatálybalépésével egyidejűleg a korábbi rendezési tervet jóváhagyó 2/1988. (VIII.25) TR. hatályát veszti.

